Na temelju članka 26. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) , Gradska skupština Grada Zagreba, na----. sjednici, -------------- 2023., donijela je

**ODLUKU**

**o dopunama Odluke o određivanju djelatnosti koje se smatraju komunalnim djelatnostima**

**Članak 1.**

U Odluci o određivanju djelatnosti koje se smatraju komunalnim djelatnostima (Službeni glasnik Grada Zagreba 22/20) u članku 2. na kraju točke 3. točka se zamjenjuje točkom sa zarezom i dodaje se točka 4. koja glasi:

„4. usluge javnog prijevoza putnika žičarom.“

**Članak 2.**

U članku 3. iza stavka 3. dodaje se stavak 4. koji glasi:

„Pod uslugama javnog prijevoza putnika žičarom smatra se javni linijski prijevoz putnika žičarom te upravljanje i održavanje žičare i građevina namijenjenih obavljanju djelatnosti javnog prijevoza putnika žičarom.“

**Članak 3.**

Ova odluka stupa na snagu prvoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**